Տայսոն (ֆուտբոլիստ)

**Տայսոն Բարսելոս Ֆրեդա**, կամ պարզապես **Տայսոն** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Դոնեցկի Շախտյորի կազմում։ Խաղում է հարձակվողական կիսապաշտպանի և վինգերի դիրքում։

## Ակումբային կարիերա
### Ինտերնասիոնալ
Իր պրոֆեսիոնալ կարիերան Տայսոնը սկսել է Ինտերնասիոնալում։ Ինտերնասիոնալի առաջին թիմում իր դեբյուտը նշել է 2009 թվականին՝ շուտով դառնալով թիմի հիմնական խաղացող։ 2009 թվականին դարձավ Լիգա Գաուշուի լավագույն ռմբարկու՝ խփած 15 գոլերով՝ օգնելով իր թիմին հաղթել առաջնությունը։ Թեև Տայսոնը Ինտերնասիոնալի կազմում չհաղթեց Բրազիլիայի Սերիա A-ն, նա 2010 թվականին հաղթեց Լիբերտադորեսի գավաթը՝ եզրափակչում պարտության մատնելով մեքսիկական Գվադալախարային։

### Մետալիստ
Տայսոնի ծառայություններով հետաքրքրված էին Նապոլին և Վոլֆսբուրգը, սակայն 2010 թվականին նա տեղափոխվեց Խարկովի Մետալիստ 6 միլիոն եվրոյի դիմաց։ Նա սկսեց լավ հանդես գալ Ուկրաինայում՝ ստվերելով Վիլյանին որպես լավագույն նոր տրանսֆեր։ Իր դեբյուտը նշեց սեպտեմբերի 12-ին՝ Զարյա Լուգանսկի դեմ խաղում։ Իր առաջին գոլը խփեց սեպտեմբերի 19-ին՝ Արսենալ Կիևի դեմ խաղում։ Մետալիստի կազմում Տայսոնը անցկացրեց 3 մրցաշրջան՝ անցկացնելով 83 հանդիպում և դառնալով 20 գոլի հեղինակ։

### Շախտյոր Դոնեցկ
2013 թվականի հունվարի 1-ին Տայսոնը տեղափոխվե Շախտյոր Դոնեցկ 12․4 միլիոն եվրոյի դիմաց։ Իր դեբյուտը Շախտյորի կազմում նշեց փետրվարի 13-ին՝ Չեմպիոնների Լիգայի Բորուսիա Դորտմունդի դեմ խաղում։ Իր առաջին գոլը խփեց մայիսի 19-ին՝ Մետալուրգ Զապորոժիեի դեմ խաղում։ Այս խաղում նա տվեց նաև գոլային փոխանցում և ճանաչվեց խաղի լավագույն ֆուտբոլիստ։ Մայիսի 22-ին՝ Ուկրաինայի գավաթի եզրափակչի Չեռնոմորեց Օդեսայի դեմ խաղում Տայսոնը դարձավ գոլի հեղինակ՝ օգնելով իր թիմին հաղթել 3-0 հաշվով ու նվաճել Ուկրաինայի գավաթը։ Հուլիսի 10-ին բրազիլացին գոլի հեղինակ դարձավ նաև Ուկրաինայի սուպերգավաթի Չեռնոմորեցի դեմ խաղում, իսկ Շախտյորը հաղթեց Ուկրաինայի սուպերգավաթը։ Իր առաջին գոլը Չեմպիոնների Լիգայում խփեց 2013 թվականի հոկտեմբերի 2-ին՝ Մանչեսթեր Յունայթեդի դեմ խաղում։

## Միջազգային կարիերա
Ուկրաինայի հավաքականի գլխավոր մարզիչ Միխայիլ Ֆոմենկոն հայտարարեց, որ Տայսոնը կարող է հանդես գալ Ուկրաինայի ազգային հավաքականի կազմում։ Տայսոնը հայտարարեց, որ եթե նրան հայտարարեն Ուկրաինայի հավաքական, նա կընդունի հրավերը։ Այնուամենայնիվ, 2016 թվականի օգոստոսի 22-ին Տայսոնը հրավիրվեց Բրազիլիայի ազգային հավաքական։ Իր դեբյուտը նշեց սեպտեմբերի 7-ին՝ Կոլումբիայի դեմ խաղում։ Իր առաջին գոլը խփեց 2017 թվականի հունիսի 13-ին՝ Ավստրալիայի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի մարտի 3-ի դրությամբ*

### Միջազգային վիճակագրություն
*2018 թվականի մարտի 3-ի դրությամբ*

### Միջազգային գոլեր

## Նվաճումներ
### Ակումբային
**Ինտերնասիոնալ**
* Լիգա Գաուշու․ 2008, 2009
* Հարավամերիկյան գավաթ․ 2008
* Սուրուգ բանկի գավաթ․ 2009
* Լիբերտադորեսի գավաթ․ 2010
; Շախտյոր Դոնեցկ
* Ուկրաինայի առաջնություն․ 2012–13, 2013–14, 2016–17
* Ուկրաինայի գավաթ․ 2012–13, 2015–16, 2016–17
* Ուկրաինայի սուպերգավաթ․ 2013, 2014, 2015, 2017
* Միացյալ առաջնություն․ 2014

### Անհատական
* Լիգա Գաուշուի լավագույն ռմբարկու․ 2009
* Բրազիլիայի գավաթի լավագույն ռմբարկու․ 2009

## Ծանոթագրություններ

## Արտաքին հղումներ
* Տայսոնի պաշտոնական Ինստագրամի էջը
* Տայսոնը transfermarkt-ում
* Տայսոնը WhoScored.com կայքում
* Տայսոնը Ինտերնասիոնալի պաշտոնական կայքում 
* Տայսոնը Շախտյորի պաշտոնական կայքում
* Տայսոնը ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Մետալիստի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ